b'\n_START_ARTICLE_\nJohann Strauss starej\xc5\xa1i\n_START_SECTION_\n\xc5\xbdivljenjepis\n_START_PARAGRAPH_\nStraussovi star\xc5\xa1i, Franz Borgias Strauss (1764 - 1816) in Barbara Dollmann (1770 - 1811), so bili gostilni\xc4\x8darji (gosti\xc5\xa1\xc4\x8de se je imenovalo Zum Heiligen Florian). Njegov ded Johann Michael Strauss (1720-1800) je bil \xc5\xbeidovskega porekla. Mati mu je umrla za kugo ko je bil star sedem let. Njegov o\xc4\x8de se je utopil v Donavi, ko je bil strar 12 let. Njegov skrbnik je postal Anton M\xc3\xbcller, ki ga je kot pripravnika leta 1817 vklju\xc4\x8dil v knjigoveznico Johann Lichtscheidl. Poleg vajeni\xc5\xa1tva se je u\xc4\x8dil tudi igranja na violino in violo pri Polyschanskem, glasbeno teorijo pa pri Ignazu von Seyfriedu. Vajeni\xc5\xa1tvo je zaklju\xc4\x8dil leta 1822 kot pomo\xc4\x8dnik._NEWLINE_\xc5\xbde zelo zgodaj je za\xc4\x8del nastopati v gostilni\xc5\xa1kih triih (Schankterzett). Leta 1824 so ga vpoklicali v vojsko, vendar se je tudi tam ukvarjal z glasbo._NEWLINE_Skupaj s Franzom Lanerjem je igral v godbi bratov Scholl. Lanner je leta 1825 ustanovil lastno godbo, v kateri je igral tudi Strauss. Postal je namestnik dirigenta orkestra in pomagal Lannerju. Kasneje sta se lo\xc4\x8dila. Strauss za\xc4\x8dasno ni mogel ustanoviti lastne godbe, ker mu je to prepovedovala pogodba s skrbnikom._NEWLINE_Leta 1826 se je za\xc4\x8del javno ukvarjati s skladanjem in leta 1827 ustanovil lastno godbo. Nastopal je po lokalih v Leopoldstadtu. Leta 1832 je postal dirigent godbe 1. me\xc5\xa1\xc4\x8danskega regimenta in leta 1835 direktor za glasbo na dvornih plesih. Postal je eden od najbolj znanih plesnih skladateljev na Dunaju, hodil pa je tudi na turneje s svojo skupino v Nem\xc4\x8dijo, na Nizozemsko, v Belgijo in Veliko Britanijo. Dirigiranje in upravljanje "Straussovega orkestra" je s\xc4\x8dasoma pre\xc5\xa1lo v roke njegovih sinov vse do razpustitve leta 1901._NEWLINE_Strauss se je poro\xc4\x8dil z Mario Anno Streim leta 1825 v \xc5\xbeupnijski cerkvi Liechtenthal na Dunaju. Zakonska zveza je s\xc4\x8dasoma postala nezadovoljiva predvsme zaradi njegovih dalj\xc5\xa1ih odsotnosti zaradi pogostih potovanj v tujini. Leta 1834 si je Strauss omislil ljubico Emilie Trampusch, s katero je imel \xc5\xa1est otrok. Anna Maria Strauss je izto\xc5\xbeila lo\xc4\x8ditev in omogo\xc4\x8dila nadaljnje glasbeno izobra\xc5\xbeevanje Johanna Straussa mlaj\xc5\xa1ega, kar mu je omogo\xc4\x8dilo razviti svoje sposobnosti kot skladatelja._NEWLINE_Johann Strauss starej\xc5\xa1i je znan kot o\xc4\x8de val\xc4\x8dka, njegove melodije pa so preproste in prijetne, naslanjajo se na dunajsko ljudsko glasbo. Na potovanju po Franciji leta 1837 je sli\xc5\xa1al za \xc4\x8detvorko in jih za\xc4\x8del pisati tudi sam. Postala je zelo priljubljena tudi v Avstriji._NEWLINE_Njegovi trije sinovi Johann Strauss mlaj\xc5\xa1i, Josef Strauss in Eduard Strauss so prav tako postali glasbeniki. Johann je postal celo njegov resen tekmec. Imel je tudi dve h\xc4\x8derki, Anno, rojeno leta 1829 in Thereso, rojeno leta 1831._NEWLINE_Napisal je 152 val\xc4\x8dkov, 32 kvadrilje, 13 polk in 18 kora\xc4\x8dnic._NEWLINE_Njegovo najbolj znano delo je kora\xc4\x8dnica Radetzkega (Radetzkymarsch).\n_START_SECTION_\nDelo\n_START_PARAGRAPH_\nJohann Strauss starej\xc5\xa1i je napisal 152 val\xc4\x8dkov, 32 \xc4\x8detvork, 13 polke in 18 mar\xc5\xa1ev.'